ལན།གནད་དོན་ཁག་ཅིག་གིས་རྐྱེན་པས་བོད་དེ་རྒྱུད་དང་ལམ་གྱི་ལས་གྲྭའི་ཇུས་འགོད་ཀྱི་དམིགས་འདུན་གཙོ་བོ་ཞིག་ཏུ་གྱུར་བ་རེད།རྒྱ་ནག་མཚོ་བརྒྱུད་ཀྱི་ས་ཆ་ཁག་དང་བོད།དེ་མིན་ནུབ་ཕྱོགས་ཀྱི་ཞིང་ཆེན་ཁག་གི་དབར་དོ་མི་མཉམ་པའི་འཕེལ་རྒྱས་འགྲོ་ཚད་ཇེ་མཐོར་སོང་ཡོད་པ་དང་།ས་གནས་འདི་དག་ནི་དཔལ་འབྱོར་དང་སྤྱི་ཚོགས་ཀྱི་གནས་སྟངས་སྤྱི་ཡོངས་ནས་རྗེས་ལུས་ཆེན་པོ་ཐེབས་ཡོད་པ་རེད།བོད་ཀྱི་དཔལ་འབྱོར་ཡོང་འབབ་གཙོ་བོ་ནི་སྲིད་གཞུང་གི་རོགས་དངུལ་ལ་ཤུགས་ཆེར་བརྟེན་ནས་ཡོད།སྲིད་འཛིན་ཧུ་ཅིན་ཐའོ་ཡིས་འགོ་འཛུགས་བྱས་པའི་ནུབ་ཁུལ་ཡར་རྒྱས་ཀྱི་ལས་གཞིའི་ཁྲོད།རྒྱ་ནག་ནས་རྨང་གཞིའི་འཛུགས་སྐྲུན་ཏེ།རྒྱ་ལམ།མེ་འཁོར་ལམ།གློག་ཤུགས་མཁོ་སྤྲོད་ཀྱི་མཐུན་རྐྱེན་སོགས་ཀྱིས་ས་གནས་ཁག་ཏུ་བཟོ་ལས་གསར་བརྗེ་གང་ཐུབ་བྱས་ཡོད།རྒྱ་ནག་ནས་འདི་ནི་ས་གནས་ཁག་གི་དབར་འདྲ་མཉམ་མིན་པའི་གནས་སྟངས་དག་ལ་ལན་འདེབས་བྱེད་ཐབས་ཤིག་ཏུ་རློམ་བཞིན་ཡོད་མོད།འོན་ཀྱང་དོ་མི་མཉམ་པའི་འཕེལ་རྒྱས་འདིའི་ཁར།ད་དུང་ས་ཡི་ཆགས་བབ།རིག་གཞུང་དང་མི་རིགས་མི་འདྲ་བ་སོགས་ཀྱིས་བོད་དང་གྲངས་ཉུང་མི་རིགས་དག་རྒྱ་ནག་ཁྱོན་ཡོངས་དང་ལོགས་སུ་དགར་ཞིང།གྲངས་ཉུང་མི་རིགས་ཁྲོད་རྒྱལ་ཞེན་གྱི་ཚོར་བ་རྣོན་པོ་སྦྱིན་པས་ངོ་རྒོལ་འདྲ་མིན་འབྱུང་བཞིན་ཡོད་པ་ལྟར་རེད།